ஔவையார் (அங்கவை சங்கவை மணம்)
'''ஔவையார்''' பலரில் ஒருவர் பாரிமகளிர் அங்கவை, சங்கவை என்பவர்களை மலையரசனான தெய்வீகன் என்பவருக்குத் திருமணம் செய்துவைத்தவர். இத்திருமணம் பற்றிக் கூறும் பாடல்கள் சில உள்ளன.
 
 ==சங்கப்பாடல் செய்தி==
 :பாரி சங்க கால அரசன். பாரிமகளிர் அவனது மக்கள். “அற்றைத் திங்கள் அவ் வெண்ணிலவில்” எனத் தொடங்கும் பாரிமகளிரின் பாடல் ஒன்று சங்கப்பாடல்களில் &lt;ref&gt;புறம் 112&lt;/ref&gt; இடம் பெற்றுள்ளது. அவர்களது பெயர் அங்கவை, சங்கவை என்னும் குறிப்பு சங்கப்பாடல்களில் இல்லை. பாரியிடம் வாழ்ந்த புலவர் கபிலர். போரில் பாரி மாண்டான். கபிலர் பாரிமகளிரை அழைத்துச் சென்றார்.&lt;ref&gt;புறம் 114&lt;/ref&gt; பார்ப்பாருக்கு மணம் முடித்துவைக்க அழைத்துச் செல்கிறார் &lt;ref&gt;புறம் 113&lt;/ref&gt; விச்சிக்கோ பாரிமகளிரை மணம் செய்துகொள்ள மறுத்துவிட்டான் &lt;ref&gt;புறம் 200&lt;/ref&gt; இருங்கோவேள் என்பவனும் மறுத்துவிட்டான் &lt;ref&gt;புறம் 201, 202&lt;/ref&gt; எனவே கபிலர் பாரிமகளிரைப் பார்ப்பானுக்குத் திருமணம் செய்து கொடுத்துவிட்டுத் தான் வடக்கிருந்து உயிர் துறந்தார்.&lt;ref&gt;புறம் 236&lt;/ref&gt; இவை சங்கப்பாடல் தரும் செய்திகள்.
 
 ==கல்வெட்டுச் செய்தி &lt;ref&gt;{{cite book | title=தமிழ் இலக்கிய வரலாறு, பன்னிரண்டாம் நூற்றாண்டு, முதல் பாகம் | publisher=தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014 | author=[[மு. அருணாசலம்]] | year=முதல் பதிப்பு 1972, திருத்தப்பட்ட பதிப்பு 2005 | location=சென்னை | pages=}}&lt;/ref&gt;==
 :கபிலர் பாரிமகளிரை மலையமானுக்குக் கொடுத்தார் என்பது கல்வெட்டுச் செய்தி.&lt;ref&gt;“முத்தமிழ்க் கபிலன் மூரி வெண் தடக்கைப் பாரிதன் அடைக்கலப் பெண்ணை மலையர்க்கு உதவி” – இராசராச சோழன் கல்வெட்டு.&lt;/ref&gt; கபிலர் மலையமானைப் பாடிய நான்கு சங்கப்பாடல்கள் உள்ளன.&lt;ref&gt;புறம் 121, 122, 123, 124&lt;/ref&gt;
 
 ==ஔவையார் பற்றிய கதைகள்==
 *திருமணப் பாடல்களின் தன்மை
 :அங்கவை சங்கவை திருமணம் பற்றிப் கூறும் பாடல்கள் கொச்சைத் தமிழில் உள்ளன. இவற்றின் காலம் 9 அல்லது 10ஆம் நூற்றாண்டு எனலாம். 
 *நாயன்மாரோடு ஔவையார்
 :சுந்தரரும்  சேரமானும் கைலாயம் சென்றபோது ஔவையார் ஒருவர் விநாயகர் அகவல் பாடிக் கயிலாயம் சென்றதாக ஒரு கதை உண்டு. இந்த நூலின் காலம் 14ஆம் நூற்றாண்டு. 
 *ஔவையார் துறவு
 :காரைக்கால் அம்மையாரைப் போல ஔவையார் சிவபெருமானை வேண்டி, இளமையிலேயே மூப்பு வடிவம் பெற்று வாழ்ந்து வந்தாராம்.&lt;ref&gt;புலவர் புராணம்&lt;/ref&gt;
 
 ==அங்கவை சங்கவையும் ஔவையாரும்==
 {{விக்கிமூலம்|ஔவையார் தனிப்பாடல்கள்}}
 *மழையில் நனைந்து வந்த ஔவைக்கு அங்கவை சங்கவையர் நீலச் சிற்றாடை தந்து பேணினர்.
 *ஔவையார் அவர்களின் கைகளுக்குக் கடகம் செறியும்படி பாடினார்.
 *அவர்களின் திருமணத்துக்கு விநாயகன் ஓலை எழுதி அனுப்பினான்.
 :*சேரனுக்கு ஔவை அனுப்பிய அழைப்பு
 &lt;poem&gt;::::&quot;சேரலர்கோன் சேரன் செழும்பூங் திருக்கோவல் 
 ::::ஊரளவும் தான்வருக ! உட்காதே—பாரிமகள் 
 ::::அங்கவையைக் கொள்ள அரசன் மனமிசைந்தான் 
 ::::சங்கவையை யுங்கூடத் தான்.&quot;&lt;/poem&gt;
 :*சோழன் 18ஆம் நாள் வர வேண்டும் என்று ஓலை அனுப்பினார்
 &lt;poem&gt;::::&quot;புகார்மன்னன் பொன்னிப் புனல்நாடன் சோழன் 
 ::::தகாதென்று தானங் கிருந்து—நகாதே 
 ::::கடுக வருக ! கடிக்கோவ லூர்க்கு 
 ::::விடியப் பதினெட்டாம் நாள்.&quot;&lt;/poem&gt;
 :*பாண்டியன் சீர் கொண்டுவருக
 &lt;poem&gt;::::&quot;வையைத் துறைவன் மதுரா புரித்தென்னன் 
 ::::செய்யத் தகாதென்று தேம்பாதே—தையலர்க்கு 
 ::::வேண்டுவன கொண்டு விடியஈர் ஒன்பான்நாள் 
 ::::ஈண்டு வருக ! இயைந்து.&quot;&lt;/poem&gt;
 *திருமணத்துக்கு வந்திருந்த சேர சோழ பாண்டியர் பனம்பழம் கேட்டனர். அக்காலம் பழம் பழுக்கும் பருவ காலமில்லை. ஆயினும்,நிறைமொழி மாந்தரான ஒளவையார் பாடியதும் காய் காய்த்து, பழம் பழுத்து மூன்று பனந்துண்டம் கிடைத்தது. அவர் பாடியது கீழ் வருமாறு 
 &lt;poem&gt;:::&quot;திங்கள் குடையுடைச் சேரனும் சோழனும் பாண்டியனும் 
 :::மங்கைக் கறுகிட வந்துகின் றார்மணப் பந்தலிலே 
 :::சங்கொக்க வெண்குருத் தீன்றுபச் சோலை சலசலத்து 
 :::நுங்குக்கண் முற்றி அடிக்கண் கறுத்து நுனிசிவந்து 
 :::பங்குக்கு மூன்று பழந்தர வேண்டும் பனந்துண்டமே.”&lt;/poem&gt;
 *பெண்ணை ஆற்றில் பாலும் நெய்யும் பெருகி வரப் பாடிப் பெற்று விருந்தளித்தார்.
 * இந்தத் திருமணத்தை முன்னிட்டு, '''திருக்கோவலூர்''' முழுவதும் பொன்மாரி பொழியுமாறு ஔவை பாடினார். பொன்னும் பொழிந்தது. 
 &lt;poem&gt;:::&quot;கருணையால் இந்தக் கடலுலகம் காக்கும் 
 :::வருணனை மாமலையன் கோவல்—பெருமணத்தில் 
 :::நன்மாரி தான்கொண்ட நன்னீர் அதுதவிர்த்துப் 
 :::பொன்மாரி யாகப் பொழி.”&lt;/poem&gt;
 
 இந்தச் செய்திகளைக் கூறும் தனித்தனிப் பாடல்கள் ஔவையார் பாடல் என்னும் குறிப்புடன் உள்ளன. பிற்காலத்தில் அங்கவை சங்கவை திருமணம் பற்றிக் கூறுகின்ற அண்ணாமலையார் சதகம் திருமண ஓலை எழுதிய கணபதியின் தந்தை ‘பாரிசாலன்’ எனக் குறிப்பிடுகிறது.
 
 ==தெய்வீகன்==
 தெய்வீகன் [[பெண்ணைநதிப் புராணம்|பெண்ணைநதிப் புராணத்தில்]] வரும் கதைப் பாத்திரம்.
 
 ஔவை பெயரில் காணப்படும் தனிப்பாடல்கள் இப்படிப்பட்ட கதைக் கற்பனைகளை உருவாக்கியுள்ளன.
 
 ==மேற்கோள்கள்==
 {{Reflist}}